A început facultatea pentru studenții din România. Ce universități au organizat festivități.
Peste 540.000 de studenţi încep facultatea, în creştere faţă de anul trecut. Ariana, studentă UNATC: "E bine că avem festivitate, simţim şi noi că am început un an nou". Nu toate facultăţile au organizat festivităţi, mulţi studenţi s-au cunoscut online.
Aisha are 21 de ani şi astăzi a fost o zi specială pentru ea. A început viaţa de student. Aisha a intrat la Universitatea de Artă Teatrală şi Cinematografică, din Bucureşti, iar azi și-a cunoscut colegii. Vrea să înveţe cât mai multe şi să fie activă. Mai ales că a dat Italia pe Bucureşti.Aisha, 21 de ani: "Eu vin din Italia şi a fost un mare challenge pentru mine pentru că ştiam doar să vorbesc când am venit aici." Ea a ales teatrul, pentru că este o meserie foarte grea în care trebuie să ai minte, trup şi suflet.Ariana, tot studentă la UNATC Bucureşti, se declară fericită. Era mare păcat dacă nu se organiza o festivitate, spune ea. Măcar la facultate, dacă la final de liceu nu a avut parte.Ariana: "Am emoţii, sunt emoţiile astea de început, deşi e toată nebunia asta cu pandemia uite că s-a găsit soluţia pentru a organiza un eveniment frumos, ca să simţim şi noi că am început un nou au."Andreea şi Tania abia s-au cunoscut la festivitate. Şi speră să aibă cât mai puţine ore online.Andreea: "Vom învăţa hibrid, o să facem atât online, cât şi fizic, dar grupele o să fie mai mici."Tania: "Sper să avem multe ore fizic pentru că actoria şi medicina nu se pot face online.".